CRC ปิดจ๊อบ “เทนเดอร์” COL จับตาเพิกถอนออกตลาดฯ
CRC ปิดจ๊อบ “เทนเดอร์” COL จับตาเพิกถอนออกตลาดฯ
5 ก.พ. 2564

บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย ว่า ขณะนี้บริษัทเสร็จสิ้นการทำคำเสนอซื้อหลักทรัพย์ทั้งหมดของกิจการ (เทนเดอร์) ในหุ้นบริษัท ซีโอแอล จำกัด (มหาชน) หรือ COL ซึ่งภายหลังจากนี้อยู่ระหว่างการพิจารณาเพิกถอนหลักทรัพย์ COL ออกจากตลาดหลักทรัพย์ต่อไป
อนึ่ง ก่อนหน้านี้ CRC ได้ส่งบริษัท พีบีเอชดี จำกัด ซึ่งเป็นบริษัทย่อยของบริษัท ยื่นแบบประกาศเจตนาในการเข้าถือหลักทรัพย์เพื่อครอบงำกิจการของ  COL โดยเสนอซื้อหลักทรัพย์ทั้งหมดของกิจการ เป็นหุ้นสามัญจำนวน 640 ล้านหุ้น คิดเป็น 100% ในราคาที่คาดว่าจะเสนอซื้อ 19.00 บาท/หุ้น มูลค่าที่เสนอซื้อประมาณ 12,160 ล้านบาท
ทั้งนี้ พีบีเอชดี ถือหุ้น COL อยู่ก่อนทำคำเสนอซื้อที่ 295,281,600 หุ้น คิดเป็น 46.14%  โดยมี บล.บัวหลวง และ บล.เกียรตินาคินภัทร เป็นผู้จัดเตรียมคำเสนอซื้อ และมีที่ปรึกษาเป็น บริษัท สำนักงานกฎหมาย แคปปิตอล จำกัด คาดว่าจะสามารถยื่นคำเสนอซื้ออย่างเป็นทางการได้ในวันที่ 26 พ.ย.63
โดยสัญญาที่ทำขึ้นระหว่าง CRC ซึ่งเป็นผู้ถือหุ้นที่มีอำนาจควบคุมหรือมีอิทธิพลในการกำหนดนโยบายสำคัญการบริหารและการดำเนินกิจการของผู้ประกาศเจตนา และ บริษัท โฮสต์ โคลส์ จำกัด (Hold COL) และนายวรวุฒิ อุ่นใจ ในฐานะผู้ขาย ซึ่งได้ทำสัญญาในวันที่ 14 ก.ย.2563